Alpine F1

**Alpine F1 Team**, eller nå **BWT Alpine F1 Team** av sponsorårsaker, er et Formel 1-lag. Laget eies av bilfabrikanten Renault, og het Renault DP World F1 Team frem til 2021.

Laget deltok i sin første FIA Formel 1-sesong under sitt nye navn i 2021; Renault har nå kalt opp laget etter sin sportsbilmodell Alpine. Navneendringen medførte ingen endringer i lokaliseringen av lagets ansatte. Laget har hovedbase i Enstone i England, der chassis-avdelingen og personalavdelingen jobber, og har også kontorer i Viry-Châtillon i Frankrike, der lagets motor-avdeling holder til.

30. september 2024 ble det klart at fra Formel 1-sesongen 2026 vil ikke Alpine konkurrere med egenproduserte Renault-motorer lengre. Dette forklarer Renault-gruppens CEO Luca de Meo med at det blir billigere å kjøpe motorer fra ett annet lag, enn å designe nye motorer for 2026, da det kommer nye motorreglement. 

## Førere
I Formel 1-sesongen 2026 fortsetter Alpine med de samme førerne som i , nemlig Pierre Gasly fra Frankrike i sin 4. sesong med laget og Franco Colapinto fra Argentina i sin 1. fulle sesong for laget, etter han kom inn i runde 7 i 

## Ulike navn på laget
Alpine, eller "The Enstone Team" som de ofte blir kalt, har vært gjennom mange navne- og eierskifter i årenes løp:

* 1981 – 1986: Toleman Motorsport med base i Witney, England
* 1986 – 2002: Benetton; base i Witney (1986 - 1991) og Enstone, England (1992 - 2002) 
** 1 Constructor Championship (1995), 
** 2 Driver's Championships (Michael Schumacher - 1994 og 1995)

* 2002 – 2011: Renault F1; basen ble fra 2002 flyttet til Enstone, England
**2 Constructor's Championships (2005 og 2006)
**2 Driver's Championships (Fernando Alonso - 2005 og 2006)
* 2011 – 2012: Lotus Renault GP; base i Enstone
* 2012 – 2015: Lotus F1; base i Enstone
* 2016 – 2020: Renault F1; base i Enstone
* 2021: Alpine F1 Team; base i Enstone
* 2022 – d.d.: BWT Alpine F1 Team; base i Enstone

## Ledelsesendringer
Da Alpine skulle gjøre sin entré i Formel 1 før -sesongen, etter navneendringen fra Renault DP World F1 Team, fikk daværende teamsjef Cyril Abiteboul sparken. Han ble erstattet av italienske Davide Brivio som kom fra jobben som teamsjef i Suzuki og Yamaha i MotoGP. Davide Brivio ville fungere som løpssjef for Alpine. Han kom inn sammen med polsk/franske Marcin Budkowski som tok jobben som teamsjef for Alpines satsing i 2021. 

Før Formel 1-sesongen 2022 gikk både teamsjef Marcin Budkowski og tidligere verdensmester Alain Prost (som da hadde rolle som rådgiver hos Alpine) av. Davide Brivio ble også flyttet til Alpine sin juniorsatsning.

Amerikansk/romanske Otmar Szafnauer tok over som teamsjef etter å ha kommet fra jobben som teamsjef i Sahara Force India Formula One Team, BWT Racing Point Formula One Team og Aston Martin Aramco Cognizant Formula One Team. Han forlot laget etter Belgias Grand Prix 2023. Alpines nest-sjef Bruno Famin tok over jobben som teamsjef fra Nederlands Grand Prix 2023.

20. juli 2023 ble det annonsert at Alpines CEO, franske Laurent Rossi, ville bli byttet ut. Erstatteren ble Philippe Krief fra Frankrike som kom fra jobben fra sjefsingeniør hos Ferrari. 

Sammen med Otmar Szafnauer gikk også britiske Alan Permane fra stillingen som sportslig leder etter Belgias Grand Prix 2023. Han gikk til Visa Cash App RB Formula One Team som løpsdirektør før Formel 1-sesongen 2024. 

Samme sommer ble det også annonsert at Alpines tekniske sjef Pat Fry fra Storbritannia ville forlate laget til fordel for Williams etter Formel 1-sesongen 2023

Etter Bahrains Grand Prix 2024 ble det annonsert at teknisk direktør Matt Harman fra Storbritannia og aerodynamikksjef Dirk de Beer fra Sør-Afrika ville forlate laget etter en endret struktur i laget. 

Noen dager senere ble det annonsert at britiske Bob Bell ville forlate sin rådgiverrolle i Alpine til fordel for Aston Martin Aramco Formula One Team for å gjenforenes med Fernando Alonso i en operativ rolle

2. mai 2024 ble det annonsert at franske David Sanchez ville komme "hjem" fra McLaren som utøvende teknisk direktør. David Sanchez startet hos Renault før han gikk til Scuderia Ferrari, McLaren og nå til Alpine

Senere samme måned ble det annonsert at italienske Flavio Briatore, tidligere teamsjef for Benetton og Renault, ville gjøre comeback i Formel 1 som "special supervisor" hos Alpine. Briatore er ikke ukjent hos Team Enstone. Han er også kjent som hjernen bak "crashgate" under Singapores Grand Prix 2008 der han beordret daværende fører Nelson Piquet jr. til å kræsje med vilje for å gi hans lagkamerat Fernando Alonso en fordel, og han endte opp med å vinne løpet. Briatore ble utestengt fra Formel 1 på livstid året etter hendelsen, men utestengelsen ble imidlertid opphevet av en fransk domstol i januar 2010.

Under Belgias Grand Prix 2024 ble det annonsert at Bruno Famin ville forlate jobben som teamsjef til fordel for en toppstilling i Renault-gruppen sin generelle motorsportsatsning. Oliver Oakes fra Storbritannia tar over under Nederlands Grand Prix 2024 etter å ha kommet fra stilingen som styreleder og teamsjef hos Hitech-Pulse Eight

Etter Miamis Grand Prix 2025 gikk Oliver Oaks av som teamsjef, etter å ha kommet til Alpine før Nederlands Grand Prix 2024, for 8 måneder siden, og Flavio Briatore tok over for han. Dette kommer etter at Jack Doohan mistet setet sitt før Emilia Romagnas Grand Prix 2025 til den argentinske føreren Franco Colapinto, som endte opp med å kjøre ut sesongen.

## Fullstendige resultater for Alpine F1 Team
(Forklaring) (resultater i uthevet skrift indikerer **pole position** (første startspor), resultater i kursiv indikerer *raskeste runde*)

* † - Føreren brøt løpet, men ble klassifisert ettersom sjåføren fullførte over 90% av løpet
*  - Runden avholdt også F1 Sprint - opphøyd tall er resultat i sprintløpet

*  - Belgias Grand Prix 2021 ble stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng.

*  - Emilia Romagna Grand Prix 2023 ble avlyst 17. mai 2023 pga. flom i Emilia-Romagna-regionen. Runde 6 ble ikke tatt av kalenderen derimot, Monacos Grand Prix 2023 vil dermed fremdeles være runde 7

## Referanser


## Eksterne lenker
*